พอดีพึ่งมีเพศสัมพันธ์กับแฟนเมื่อวันศุกร์ที่31ก.คที่ผ่านมาค่ะ หลั่งนอกแต่ก็กินยาคุมฉุกเฉินตามขั้นตอนทุกอย่างค่ะ แต่เราเป็นคนที่ประจำเดือนมาไม่ตรงสักครั้งเลยค่ะ อย่างเมื่อเดือนมิถุนาประจำเดือนไม่มาเลยค่ะ มาอีกทีคือต้นเดือนก.ค ช่วงวันที่3-4ก.ค ค่ะ แบบนี้มีโอกาสมากน้อยแค่ไหนเหรอคะ
สวัสดีค่ะ หากปกติประจำเดือนมาไม่สม่ำเสมอ โดยมีระยะห่างระหว่างรอบประจำเดือนที่นาน และได้มีประจำเดือนล่าสุดวันที่ 3-4 ก.ค. ดังนั้น การมีเพศสัมพันธ์วันที่ 31 ก.ค. อาจไม่ใช่ระยะปลอดภัย และโอกาสที่จะตั้งครรภ์อาจมีได้ อย่างไรก็ตาม หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่ค่ะหลังจากนี้ ก็ควรรอดูว่าประจำเดือนจะมาหรือไม่ หากเลย 2 สัปดาห์นังจากที่ได้มีเพศสัมพันธ์ไป คือจนถึงวันที่ 14 ส.ค. หากไม่มีประจำเดือนมา ก็ควรตรวจหาการตั้งครรภ์ดูด้วยค่ะหรือหากหลังจากนี้ มีประจำเดือนมา แต่นานๆ มาสักครั้ง คือมีระยะห่างระหว่างรอบประจำเดือนที่นานกว่า 45 วัน ก็ควรไปพบแพทย์เพื่อหาสาเหตุ เช่น อาจเกิดจากมีโรคอ้วน มีถุงน้ำจำนวนมากในรังไข่ (PCOS) มีภาวะไทรอยด์ฮอร์โมนผิดปกติ เป็นต้น